**Valcer Táncstúdió és**

**Alapfokú Művészetoktatási Intézmény**

4029. Debrecen, Monti ezredes u. 3.

06-52/419-113; 06-30/279-07-22

[**http://projektek.valcer.hu/**](http://projektek.valcer.hu/)

studio@valcer.hu

**Színpompás augusztus**

Azokon az augusztusi napokon, amikor Debrecen virágba borul, a Valcer Táncstúdió házatáján is nagy a sürgés-forgás. A Valcer táncosai ugyanis 20 éve minden karneválon ott vannak.

Az egyesület tagjai az idei karneválra a balatoni edzőtáborban készülnek, a színpompás ruhák is ott nyerik el végső formájukat. Bíró Csaba művészeti vezető a balatonfüredi Anna-báli fellépés után adott interjút a karneváli készülődés kapcsán.

Az év folyamán a legjobb eredményt elért versenyzők jutalma a karneváli szereplés. A karneváli tánc igazi csapatmunkában születik, tanáraink, vezető táncosaink közös koreográfiája a táncosoktól és mazsorettektől egyaránt komoly tánctudást igényel. Ebben az évben a Szihalmi Fúvósok kísérik együttesünket.

Van-e még közös programjuk a nyárra?

A virágkarnevált követően 23-án indulunk Németországba, ahol nyíradonyi táncosokkal és Badacsonyi Róbert sztepptáncosaival közös fellépések lesznek. Lányaink pedig Horvátországba utaznak a mazsorett Európa-bajnokságra. Szeptembertől pedig várjuk a táncolni vágyókat Monti ezredes utcai székházunkba, ahol a társastánc mellett babamuzsika, ovistánc és mazsorett csoportjainkba hirdetünk felvételt.

A Valcer két uniós projektjéről Kondásné Erdei Mária projektmenedzser tájékoztat -  ***A TÁMOP - 3.2.3-09/1-2009-0012-es ködszámú, közművelődési és felnőttképzési*** témájú projektünk első tanfolyamával már félidőben járunk. A ***Fejlődés (Val)ceremóniája*** elnevezésű program keretében 400 órás társastánc csoportvezetői tanfolyamunk 15 hallgatója éppen Tánctörténet vizsgájára készül.

Bíró Csaba megerősíti: - Ezzel a képzéssel biztosítani tudjuk nemcsak a Valcer, de Debrecen környékének is társastánc csoportvezető utánpótlását. A pályázat keretében munkanélküli, így hátrányos helyzetű fiatalok képzését valósítjuk meg, de már szerveződik a következő csoport, ahová az iskolák, közművelődési intézmények munkatársait várjuk.

